Les Mains sales
Les Mains sales () je drama francuskog književnika Jean-Paula Sartrea premijerno izvedena u Parizu 1948. godine. Radnja, velikim dijelom inspirirana stvarnim, odnosno tada aktualnim historijskim događajima, je smještena u Iliriju, fiktivnu istočnoevropsku zemlju pred kraj Drugog svjetskog rata, u vrijeme kada se tamošnja vlada sprema napustiti Sile Osovine i prijeći na stranu saveznika. Protagonist je Hugo Barine, mladi i idealistički komunist, koji je ubio svog stranačkog vođu Hoederera razbješnjen zbog toga što je on, pred dolazak Crvene armije bio planirao sklopiti front, odnosno koaliciju sa desničarima. Drama se odvija u obliku flashbacka, odnosno u trenutku kada Hugo nastoji svojim bližnjima objasniti svoj postupak, odnosno sam doznati da li je ubistvo učinio iz političkih ili privatnih razloga.

Drama je napisana na samom početku Hladnog rata i svojim je sadržajem, koji je protumačen kao kritika metoda kojima su komunisti tada preuzimali vlast nad budućim Istočnim blokom na Sartrea navukao bijes francuskih komunista. Godine 1951. je u Francuskoj snimljen istoimeni igrani film, a 1989. u Finskoj istoimeni TV-film u režiji Akija Kaurismakija. 

Godine 1968. je RTV Beograd emitirala vlastitu adaptaciju u obliku istoimene TV-drame.

Vanjske veze 
Distribution de la création sur Les Archives du spectacle
Une analyse de l'œuvre 

Drame 1948.
Djela Jean-Paula Sartrea